**függelék**

**a félév elismerésének feltételeihez**

Közlöm a nappali III. évfolyam hallgatóival, hogy „**Az akadálymentesség és egyetemes tervezés belsőépítészeti szempontjai, műszaki követelményei”** c. tárgy gyakorlatának teljesítésére az alábbiak az irányadók.

1. A hiányzások mértékére a Képzési Kódex (2001.) 6.4 (10). pont rendelkezése az irányadó. A gyakorlat összes óraszámának 30 %-át meghaladó hiányzás esetén a tantárgy kreditpontja nem szerezhető meg.

2. Az ütemtervben meghirdetett tervezési gyakorlati részfeladatok a meghatározott időben, és a feladat kiírás szerinti tartalommal adandók be.

 A legalább elégséges szintet el nem érő, közbenső feladatrészeket a hallgató köteles megismételni.

 A nem határidőben teljesített, vagy sikertelensége miatt megismételt feladat-beadás esetén külön eljárási díjat kell fizetni.

 Közbenső részfeladat (vázlatterv) a Tanszék által meghatározott időpontig pótolhatók (egy hét), nagyobb mértékű elmaradás esetén hosszabb haladékot csak a tanszékvezető adhat, a szankcionálásáról is ő dönt.

3. Az ütemtervben meghirdetett zárthelyi feladat eredményes teljesítése a tárgy eredményes teljesítésének előfeltétele. Az eredménytelen, illetve igazolt hiányzás okán el nem készített zárthelyi feladat pótlására egy lehetőség áll rendelkezésre, amit az Órarendben rögzítettünk.

4. A műszaki tervfeladat beadandó:

**- 2013. december 09. hétfő 1200h, vagy**

**- 2013. december 20. péntek 1200h (külön eljárási díjjal).**

 A műszaki tervhez mellékelni kell a félév közben elvégzett munkarészt is.

 A határidőben elmulasztott tervbeadás, vagy az elégtelen teljesítés nem pótolható.

Budapest, 2013. június 6.

 Szécsi Zoltán DLA sk. Dobai János DLA sk.

 egyetemi docens egyetemi docens

 évfolyamfelelős tanszékvezető